Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 1996

n) eljár mindazokban az ügyekben, melyeket törvény a hatáskörébe utal. A Ve. 40. § (1) bekezdése értelmében a választási kampány a választás kitûzésétõl a szavazást megelõzõ nap 0 óráig tart. A (2) bekezdés szerint a szavazást megelõzõ nap 0 órától a szavazás befejezéséig választási kampányt folytatni tilos (kampánycsend). A Ve. 41. § értelmében a kampánycsend megsértésének minõsül a választópolgárok választói akaratának befolyásolása, így különösen: a választópolgárok számára a jelölt vagy a jelölõ szervezet által ingyenesen juttatott szolgáltatás (szavazásra történõ szervezett szállítás, étel-ital adása), pártjelvények, zászlók, pártszimbólumok, a jelölt fényképét vagy nevét tartalmazó tárgyak osztogatása, választási plakát (a továbbiakban: plakát) elhelyezése, a választói akarat befolyásolására alkalmas információk szolgáltatása elektronikus vagy más úton. A Ve. 42. § (1) bekezdése értelmében a választási kampány végéig a jelölõ szervezetek és a jelöltek engedély nélkül készíthetnek plakátot. A plakát olyan sajtóterméknek minõsül, amely engedély és bejelentés nélkül elõállítható. Egyebekben a plakátra a sajtóról szóló jogszabályokat kell alkalmazni. A Ve. 43. § (1) bekezdése szerint a választási gyûlések nyilvánosak. A rend fenntartásáról a gyûlés szervezõje gondoskodik. A Ve. 51. § (1) alapján azt a jelölõ szervezetet, amely jelöltet vagy listát kíván állítani, bírósági bejegyzésének hiteles másolatával kell bejelenteni az alábbiak szerint:

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes